Lewis Marc Capaldi (1996. október 7. –) skót énekes, dalszerző és zenész. 2019 márciusában kislemeze, a Someone You Loved első helyig jutott a Brit kislemezlistán, ahol hét hetet töltött, majd ugyanezen évben novemberben elérte az első helyet a "Billboard" Hot 100-on is. A Someone You Loved jelölve volt az Év dala díjra a 62. Grammy-gálán, illetve elnyerte az Év dala díjat a 2020-as Brit Awards-on. A díjátadón a Legjobb új előadó díjat is elnyerte.